**ПРОЕКТ НА ДОГОВОР**

Днес......................2018 г. в гр. Перник , между:

**1. МНОГОПРОФИЛНА БОЛНИЦА ЗА АКТИВНО ЛЕЧЕНИЕ** „Рахила Ангелова“ АД с ЕИК 113513858, със седалище и адрес на управление гр. Перник, ул.“ Брезник“ № 2 , представлявано от д-р Анатоли Верчов Митов – Изпълнителен директор, наричано по-долу в договора **ВЪЗЛОЖИТЕЛ** от една страна

и

**2. ..........................................** , ЕИК: ................................... със седалище и адрес на управление: ............................................................................................, представлявано от ..................................................................................................................., наричано по-долу в договора **ИЗПЪЛНИТЕЛ** от друга страна, на основание чл. 114 от ЗОП във връзка с чл. 194, ал. 1 от ЗОП, при възлагане на обществена поръчка чрез обява за събиране на оферти, публикувана на ……………. в профила на купувача на МБАЛ“ Рахила Ангелова“ АД се споразумяха за следното:

**1. ПРЕДМЕТ НА ДОГОВОРА**

1.1.ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни строително-ремонтни работи, изразяващи се в основен ремонт на Второ вътрешно отделение на МБАЛ „ Рахила Ангелова“ АД, град Перник.

1.2. Точното описание на видовете и количества СМР са описани в техническия инвестиционен проект и Количествената сметка за обекта.

1.3. ИЗПЪЛНИТЕЛЯТ се задължава да извърши дейностите по чл. 1.1. на свой риск, със свои сили, техника, персонал и в съответствие с утвърдения проект, изискванията на нормативните актове и клаузите на този договор, както и указанията давани от ВЪЗЛОЖИТЕЛЯ чрез упълномощените му представители в хода на изпълнение на работата.

1.4.ВЪЗЛОЖИТЕЛЯТ се задължава да създаде на ИЗПЪЛНИТЕЛЯ необходимите условия за изпълнение на възложената съгласно този договор работа, както и да му заплати извършената работа по цени, при условията и в сроковете, уговорени в този договор и съгласно ценовото предложение на ИЗПЪЛНИТЕЛЯ.

1.5. В процеса на изпълнение на договора са допустими отклонения от посочените в КСС инвестиционни разходи, чрез прехвърляне на средства от една позиция в структурата на разходите към друга позиция, при условие, че не се променя общата стойност на инвестицията за обекта и това не противоречи на одобрените технически/работни проекти. Прехвърлянето на средства следва да се извърши чрез заменителна таблица, одобрена от Строителния и авторски надзор. Изпълнените количества СМР се сертифицират по договорените цени и действително изпълнените количества. Изплащането се допуска при наличие на съответните документи, доказващи качеството и количеството на извършваните видове СМР;

**2. ЦЕНИ**

2.1. Общата цена на договора за изпълнение на възложените СМР, в съответствие с изготвената от ВЪЗЛОЖИТЕЛЯ количествената сметка и приетата оферта на ИЗПЪЛНИТЕЛЯ е в размер на ..........................................лв. **/......................................./** без включен ДДС.

2.2. Посочената обща цена включва всички необходими разходи на ИЗПЪЛНИТЕЛЯ за изпълнението на обекта, включително тези за подготовката на обекта, транспорта, работната ръка, извънреден труд, охрана на труда, застраховка на всички строително - монтажни работи, промени в организацията на строителството, разходи по въвеждане на обекта в експлоатация и всички други присъщи разходи, неупоменати по-горе.

2.3. Единичните договорени цени – съгласно офертата на възложителя са окончателни и не подлежат на допълнително договаряне и промени.

2.3 Непредвидените разходи в размер на 10 % (десет) процента, част от стойността по т. 2.1 от настоящия договор, могат да възникнат при следните обстоятелства:

- увеличаване на количествата от КСС по договора;

- нововъзникнали СМР, извън КСС по договора.

2.4. За определяне единичната цена на нововъзникналите СМР, се изготвя анализ с компонентите на ценообразуване от Ценовото предложение на Изпълнителя, който се приема от Възложителя и независим Строителен надзор.

2.5 Количествата непредвидени работи, предварително се протоколират и възлагат за изпълнение, след подписване на протокола от страна на Възложителя, Изпълнителя и независим Строителен надзор.

1. **УСЛОВИЯ НА ПЛАЩАНЕ**
   1. Авансово в размер на 30% от стойността съгласно сключения договор. Сумата се превежда на Изпълнителя в 10 /десет/ дневен срок от датата на получаване на уведомлението за осигурено финансиране и откриването на строителната площадка, за всяка обособена позиция.
   2. Останалата част от цената в размер на 70% се заплаща така:
   3. Всяка извършена СМР се заплаща в 10 - дневен срок след отчитане с Акт - Протокол образец №19, представяне на надлежно оформена фактура от Изпълнителя и след регулация на получените авансово средства, за Обособена позиция № 1 „Строително ремонтни работ”.
   4. Окончателното плащане след отчитане на последните извършени СМР в 10 – дневен срок от получаване на оконочателен протокол и представяне на надлежно оформена фактура от Изпълнителя, за Обособена позиция № 1 „Строително ремонтни ралоти”.
   5. Непредвидените строително-монтажни работи са в размер на 10 % от сумата, изчислена съгласно количественно-стойностните сметки**,** за Обособена позиция № 1 „Строително ремонтни работи”.
   6. Заплащането се извършва в левове, по следната банкова сметка на изпълнителя

...........................................................................................................................................

..........................................................................................................................................3.7. ВЪЗЛОЖИТЕЛЯТ задържа 5 % (пет процента) от окончателното плащане, като гаранция за добро изпълнение. Гаранцията се изплаща на ИЗПЪЛНИТЕЛЯ в срок от 20 (двадесет) дни от датата на въвеждане на обекта в експлоатация. Гаранцията не се възстановява, ако между страните има висящи съдебни спорове, до окончателното им приключване.

**4. СРОК ЗА ИЗПЪЛНЕНИЕ НА СТРОИТЕЛСТВОТО**

4.1. ИЗПЪЛНИТЕЛЯТ е длъжен да извърши СМР на обекта, предмет на настоящия договор в срок до ……….201.. г., съгласно линеен график, неразделна част от настоящия договор.

4.2. За дата на приемане на извършените СМР на обекта, се счита датата на двустранно подписания Протокол - обр. 19 .

4.3. Срокът по чл.4.1. може да бъде удължаван само при наличие на непреодолима сила по смисъла на чл. 306 от Търговския закон, като установяването на тези обстоятелства се извършва с двустранно подписан протокол. Срокът за изпълнение се удължава с дните, за които двете страни са приели в протокола, че е налице непреодолима сила.

**5. ГАРАНЦИИ**

5.1. Гаранционните срокове на договорените СМР са в размерите посочени в Наредба 2/2003 г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти. Сроковете започват да текат от датата на съставяне на приемно - предавателния протокол обр.19 без забележки към него или от деня, в който всички недостатъци и пропуски бъдат отстранени и уредени, което от двете събития настъпи по - късно.

5.2. Всички дефекти, проявили се в гаранционния срок, се отстраняват от ИЗПЪЛНИТЕЛЯ за негова сметка.

5.3. За проявените скрити дефекта и недостатъци през гаранционния срок ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до 3 работни дни след писменото уведомяване, ИЗПЪЛНИТЕЛЯТ, съгласувано с ВЪЗЛОЖИТЕЛЯ започва отстраняването на дефектите в мининалния технологично необходим срок. Гаранционният срок се продължава с времето, необходимо за отстраняване на проявените дефекти.

5.4. Проявените явни дефекти и недостатъци се констатират при предаването, съответно приемането на обекта с двустранен протокол, подписан от представителите на двете страни, в който се посочват и сроковете за отстраняването им.

5.5. При отказ или неявяване на ИЗПЪЛНИТЕЛЯ за подписване на протокола, ВЪЗЛОЖИТЕЛЯТ отправя писмена покана до него за съставянето му. Ако представител на ИЗПЪЛНИТЕЛЯ не се яви до 24 часа след определения в поканата срок, се приема, че е съгласен с констатираните дефекти и недостатъци и ги приема без възражение.

5.6. В случаите, когато ИЗПЪЛНИТЕЛЯТ не отстрани проявените в гаранционния срок дефекти в технологично необходимия срок или откаже да изпълни задълженията си, ВЪЗЛОЖИТЕЛЯТ има право да отстранява дефектите по избран от него начин. Стойността на направените разходи, установени с писмени документи – договори, фактури и други, са за сметка на ИЗПЪЛНИТЕЛЯТ. За тези разходи ВЪЗЛОЖИТЕЛЯТ уведомява писмено ИЗПЪЛНИТЕЛЯ и ако същият не ги заплати в 5 /пет/ дневен срок, дължи върху тях и законна лихва съгласно чл.86 ЗЗД до датата на окончателното плащане.

**6. СТАНДАРТИ**

6.1. Извършваните СМР трябва да отговарят на изискванията на действащата нормативна уредба, одобрения технически проект и изискванията на лицето, упражняващо авторски надзор и лицето упражняващо строителен надзор.

6.2. ВЪЗЛОЖИТЕЛЯТ определя лицата, които ще извършват авторски и строителен надзор.

6.3. ИЗПЪЛНИТЕЛЯТ се задължава да осигури лице (лица), което ще упражнява дейността на координатор по безопасност и здраве и технически ръководител на обекта.

6.4. ИЗПЪЛНИТЕЛЯТ се задължава да влага в изпълнението качествени материали, конструкции и изделия, отговарящи на изискванията на БДС и международните стандарти. Закупуваните материали следва да бъдат предварително одобрени, чрез писмено потвърждение от лицето упражняващо авторски контрол и лицето упражняващо инвеститорски контрол. Материали, които не са предварително одобрени по този ред не следва да се влагат в СМР и не се заплащат.

6.5. Материалите се доставят с декларация за съответствие и със сертификат за качество на вложените материали, където има хармонизиран стандарт - декларация за експлоатационни показатели.

6.6. ИЗПЪЛНИТЕЛЯТ няма право да се позове на незнание и/или непознаване на обекта и предмета на този договор, поради която причина да поиска анекс към този договор. С подписване на настоящия договор ИЗПЪЛНИТЕЛЯТ декларира че е получил и се е запознал изцяло с пълната документация на обекта и изискванията за изпълнение на предмета на поръчката.

6.7. ИЗПЪЛНИТЕЛЯТ извършва входящ контрол на материалите и отразява резултатите в протоколи. Протоколите за входящ контрол се подписват и от лицата упражняващи инвеститорски и авторски контрол.

6.8. ИЗПЪЛНИТЕЛЯТ е длъжен да осигури за изпълнение на СМР персонал с необходимия опит и квалификация и ръководители, компетентни да осигурят организация и контрол на работата съгл. изискванията на ЗУТ и др. приложими нормативни актове. Наличието на персонал и компетентността му се удостоверяват с писмени документи. При подписване на настоящия договор се представя списък на персонала, който ще работи по изпълнение на възложената работа съгласно чл.1. Списъкът съдържа данни и се актуализира по реда предвиден в Споразумението за ЗБТ, подписано от страните.

6.9. ИЗПЪЛНИТЕЛЯТ се задължава при изпълнение на работите по този договор да не допуска повреди или разрушения на инженерната инфраструктура в и извън границите на обекта, както и да не създава излишни и необичайни пречки на работата в лечебното заведение. Ако по вина на ИЗПЪЛНИТЕЛЯ се причинят щети, то възстановяването им ще бъде за негова сметка.

**7. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

7.1. ВЪЗЛОЖИТЕЛЯТ е длъжен да осигурява своевременно необходимите финансови средства за изпълнението на този договор, в размера и при условията и сроковете по договора и неговите приложения.

7.2. При необходимост, за решаването на възникнали въпроси, след писмено поискване на ИЗПЪЛНИТЕЛЯ, да осигурява своевременно съответния специалист.

7.3. ВЪЗЛОЖИТЕЛЯТ има право във всеки момент от изпълнението на договора да извършва проверки относно качеството на всички работи, влаганите материали и спазване на правилата за безопасна работа, без това да нарушава самостоятелността на ИЗПЪЛНИТЕЛЯ.

7.4. При констатиране на некачествено извършени работи, влагане на некачествен или нестандартен материал, ВЪЗЛОЖИТЕЛЯТ има право да спира извършването на работите до отстраняване на нарушението.

7.5. Подмяната на нестандартните материали и отстраняване на нарушенията са за сметка на ИЗПЪЛНИТЕЛЯ и не водят до удължаване на срока на договора за изпълнение на обекта.

7.6. ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ при изпълнение предмета на договора, в резултат на които възникват:

- злополука на което и да е физическо лице;

- загуба или нанесена вреда на каквото и да е имущество.

7.7. ВЪЗЛОЖИТЕЛЯТ определя за отговорно лице по изпълнението на настоящия договор и възлага функциите на инвеститорски контрол на …………………………..

**8. ПРАВА И ЗАДЪЛЖЕНИЯ НА ИЗПЪЛНИТЕЛЯ**

8.1. ИЗПЪЛНИТЕЛЯТ е длъжен да изпълнява дейностите на обекта, предмет на договора при стриктното спазване на техническите стандарти и действащите законови изисквания за строителството в Република България, техническия проект и указанията на лицето упражняващо авторски надзор и в съответствие с уговорените в договора срокове.

8.2. ИЗПЪЛНИТЕЛЯТ е длъжен да осигури необходимата трудова и технологична дисциплина на обекта.

8.3. ИЗПЪЛНИТЕЛЯТ е длъжен да осигури квалифициран персонал и технически компетентно ръководство за изпълнение на обекта, предмет на договора;

8.4. ИЗПЪЛНИТЕЛЯТ е длъжен да допуска до работа на строителната площадка единствено работници, работещи по трудов договор и посочени в списъка на персонала съгласно чл.6.8.

8.5. ИЗПЪЛНИТЕЛЯТ е длъжен да гарантира, че доставените материали и съоръжения. предназначени за изпълнение на обекта, предмет на Договора, отговарят на спецификациите и техническите стандарти, както и на изискванията, заложени в Количествено-стойностната сметка. Не се допуска влагането на материали, неотговарящи на стандартите. При констатиране от страна на ВЪЗЛОЖИТЕЛЯ на влагане на некачествени материали, ИЗПЪЛНИТЕЛЯТ е длъжен незабавно да отстрани за своя сметка същите от строителната площадка.

8.6. ИЗПЪЛНИТЕЛЯТ е длъжен да вземе всички необходими мерки за защита, на околната среда, както на строителната площадка, така и извън нея, като ограничи вредите и нарушаването на покоя на трети лица, произтичащи от замърсяване. шум или други ефекти на дейността му.

8.7. ИЗПЪЛНИТЕЛЯТ определя длъжностно лице, което ще бъде негов представител по изпълнение на договора и технически ръководител: .............................................................................

8.8. ИЗПЪЛНИТЕЛЯТ носи отговорност по чл. 163 от ЗУТ.

8.9. ИЗПЪЛНИТЕЛЯТ не може да възложи на подизпълнител извършването на цялостното изпълнение на предмета на настоящия договор.

**9. КООРДИНАЦИЯ НА СТРОИТЕЛНИТЕ РАБОТИ И КОНТРОЛ НА**

**КАЧЕСТВОТО**

9.1. ИЗПЪЛНИТЕЛЯТ носи отговорност за координирането и подходящото изпълнение на строителните работи, както и разполагането на строителните дейности и материали с оглед осигуряване на безконфликтна работа.

9.2. ИЗПЪЛНИТЕЛЯТ организира система за контрол на качеството и обезпечаване изпълнението на договора, в съответствие с критериите за качество, предвидени в договора или предписани от действащите в страната строителни стандарти и норми.

9.3. ИЗПЪЛНИТЕЛЯТ уведомява писмено ВЪЗЛОЖИТЕЛЯ винаги, когато съществува опасност от забавяне или нарушаване на графика за изпълнение на СМР.

9.4. В процеса на изпълнението на СМР ИЗПЪЛНИТЕЛЯТ изготвя всички документи, изискуеми от нормативните разпоредби за извършване на строително-ремонтни дейности.

9.5. ИЗПЪЛНИТЕЛЯТ представя декларация/и за съответствие на вложените материали според изискванията на действащото законодателство.

9.6. ИЗПЪЛНИТЕЛЯТ няма право при каквито и да е условия да прехвърля правата и задълженията си по настоящия договор на трети лица.

9.7. С подписване на настоящия договор, ИЗПЪЛНИТЕЛЯТ декларира, че е запознат с условията по договора и приложенията към него, както и обема дейност, произтичаща от договора и неговите приложения, местоположението и спецификата на строителната площадка.

9.8. ИЗПЪЛНИТЕЛЯТ няма право на претенции, свързани с недостатъци, неправилност и/или непълнота на количествените сметки.

**10. МЕРКИ ЗА БЕЗОПАСНОСТ НА ОБЕКТА И СИГУРНОСТ**

10.1. ИЗПЪЛНИТЕЛЯТ е длъжен да се съобразява с всички приложими разпоредби за безопасност и конкретно да се съобразява с обстоятелството, че извъшва работата в лечебно заведение.

10.2. ИЗПЪЛНИТЕЛЯТ е длъжен считано от началната дата до приемането на обекта от Възложителя да подсигури изцяло за своя сметка:

- оградни съоръжения,

- временни съоръжения за преминаване, пътеки, перила и огради, които могат да се окажат необходими за поемането на потока и предпазването на преминаващите служители и пациента на болницата и др.;

- съоръжения за изнасяне на строителни отпадъци;

10.3. ИЗПЪЛНИТЕЛЯТ е длъжен да ограничи всичките си работи в рамките на строителната площадка и всички допълнителни терени, които могат да се предоставят като работни.

10.4. ИЗПЪЛНИТЕЛЯТ е длъжен да се спазва всички изисквания на ВЪЗЛОЖИТЕЛЯ относно времето на извършване на определени СМР, така че да се обезпечи дейността на лечебното заведение.

10.5. С подписването на договора се счита, че ИЗПЪЛНИТЕЛЯТ е получил цялата нужна информация относно рисковете, условията и другите обстоятелства, които могат да повлияят или рефлектират върху офертата и изпълнението на договорните задължения.

10.6. ИЗПЪЛНИТЕЛЯТ поема всички разходи и такси за специално или временно право на преминаване, необходимо за достъпа до строителната площадка. Изпълнителят предоставя за своя сметка и всички допълнителни съоръжения извън строителната площадка, необходими за извършване на строителни работи и извозване на строителните отпадъци.

10.7. ИЗПЪЛНИТЕЛЯТ предоставя цялостното оборудване, необходимо за извършване на строителните работи.

10.8. ИЗПЪЛНИТЕЛЯТ носи отговорност за набавянето, транспортирането, получаването, разтоварването и безопасното съхранение на всички машини, съоръжения и материали, оборудване и други подобни, необходими за изпълнението на СМР и изнасяне на строителните отпадъци.

10.9. ИЗПЪЛНИТЕЛЯТ поема целия риск за щети, произтичащи от изпълнението на възложените работи от началната дата до датата на предаването на Обекта на ВЪЗЛОЖИТЕЛЯ.

**11. НЕИЗПЪЛНЕНИЕ, ОТГОВОРНОСТ, НЕУСТОЙКИ**

11.1. В случай на некачествено изпълнение или забава от страна на ИЗПЪЛНИТЕЛЯТ при изпълнение на Договора, ВЪЗЛОЖИТЕЛЯТ има право на:

- намаляване на възнаграждението;

- събиране на неустойки;

- прекратяване на Договора поради неизпълнение.

11.2. В случай на закъснение, независимо от причините, ИЗПЪЛНИТЕЛЯТ е длъжен да уведоми писмено ВЪЗЛОЖИТЕЛЯ, като посочи причините за това закъснение и вероятните срокове за завършване на работите по Договора.

11.3. В случай че ИЗПЪЛНИТЕЛЯТ закъснее при изпълнението на крайния срок за изграждане на Обекта, съгласно приетия линеен график (с изключение на случаите, посочени в настоящия договор), ИЗПЪЛНИТЕЛЯТ дължи неустойка в размер на 0,5% от стойността на договора за всеки ден забава, но не повече от 20% от цялата стойност на договора.

11.4. Ако съответното закъснение доведе до невъзможност за изпълнение на сроковете по настоящия договор, ВЪЗЛОЖИТЕЛЯТ има право да прекрати едностранно договор без предизвестие. В този случай ИЗПЪЛНИТЕЛЯТ дължи неустойка в размер на 20% от стойността на договора.

11.5. При лошо или некачествено изпълнение, ИЗПЪЛНИТЕЛЯТ е длъжен да отстрани недостатъците за своя сметка, като това не води промяна на времевия график.

**12. РАЗЧИСТВАНЕ НА СТРОИТЕЛНАТА ПЛОЩАДКА**

12.1. По време на извършването на строителните работи ИЗПЪЛНИТЕЛЯТ е длъжен да поддържа площадката чиста от всякакви излишни струпвания, като отстранява своевременно от обекта материали, отпадъци и временни строителни работи, които вече не са необходими. ИЗПЪЛНИТЕЛЯТ се задължава да допуска персонала си само в работните помещения и се задължава да не допуска замърсяване на съседни помещения и терени.

12.2. ИЗПЪЛНИТЕЛЯТ е длъжен да отстрани и извози всички стоителни отпадъци и да предаде обекта почистен и годен за ползване според предназначението му.

12.3. Ако в срок от десет дни след приемане на обекта ИЗПЪЛНИТЕЛЯТ не отстрани остатъчно оборудване, материали, развалини, отпадъци или временни строителни работи, дължи на ВЪЗЛОЖИТЕЛЯ неустойка в размер на 5% от стойността на договора. ВЪЗЛОЖИТЕЛЯТ има право да се разпореди с неотстранените вещи и отпадъци по начин, какъвто намери за добре, като разходите за това са за сметка на ИЗПЪЛНИТЕЛЯТ.

12.4. При едностранно прекратяване на договора на основание чл.14.1 т.3 ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от стойността на договора.

**13. РИСК И ОТГОВОРНОСТ**

13.1. Рискът и отговорността от погиване и/или увреждане на Обекта или части от него, както и за всички материали и съоръжения на Обекта, се носи от:

а) ИЗПЪЛНИТЕЛЯ - от датата на започване на строителните работи съгласно договора до приемането на обекта с Протокол за приемане на извършени СМР без забележки;

б) ИЗПЪЛНИТЕЛЯ - от датата на започване на работи по отстраняване на дефекта до датата на завършване на тези работи и предаването на корекцията с приемо-предавателен протокол;

в) ВЪЗЛОЖИТЕЛЯ - след въвеждане на обекта в експлоатация

**14. ОБЩИ УСЛОВИЯ. ПРЕКРАТЯВАНЕ И РАЗВАЛЯНЕ НА ДОГОВОРА**

14.1. Договорът се прекратява в следните случаи:

1. С извършване и предаване на договорената работа;

2. По взаимно съгласие между страните, изразено в писмена форма;

3. Едностранно от ВЪЗЛОЖИТЕЛЯ при неизпълнение на ИЗПЪЛНИТЕЛЯ, когато същият:

а/ е прекратил работата за повече от 3 (три) работни дни, без съгласие на ВЪЗЛОЖИТЕЛЯ.

б/ не изпълнява законни инструкции на Възложителя, давани чрез лицата упражняващи авторски и инвеститорски контрол, във връзка с отстраняването на констатирани недостатъци в хода на строителството;

в/нарушение на линейния график;

г/ допусне повече от две нарушения на задълженията си по настоящия договор.

14.2. При прекратяване на договора ИЗПЪЛНИТЕЛЯТ е длъжен да прекрати незабавно всякакво изпълнение, да обезопаси и осигури охрана на работната площадка, след което да напусне обекта в разумно кратки срокове, като състави съответния изискуем съгласно Наредба № 3 акт.

14.3. При прекратяване на Договора договорените гаранции на успешно завършените работи се запазват, като за целта ИЗПЪЛНИТЕЛЯТ издава Гаранционен протокол.

14.4. Нищожността на отделни клаузи от настоящия договор не води до нищожност на целия договор. Тези клаузи се заместват от императивните правни норми на действащото законодателство.

14.5. СТРАНИТЕ посочват следните адреси и лица за контакт и кореспонденция:

За ВЪЗЛОЖИТЕЛЯ: гр.Перник , ул.“ Брезник“ № 2, тел....................................., електронна поща.........................................................................................................................

Лице за контакт:.........................................................................................................................

За ИЗПЪЛНИТЕЛЯ ......................................................., тел....................................., електронна поща.........................................................................................................................

Лице за контакт:.........................................................................................................................

14.6. При промяна на адреса, телефона, ел.поща, лице за контакт, страните следва да се уведомят в срок от 24 часа, в противен случай изпратените съобщения и други документи ще се считат за редовно връчени и получени.

14.7.3а всички неуредени в този договор въпроси се прилагат разпоредбите на действащото законодателство

Настоящият договор съдържа ................................ страници, състави се и се подписа в два еднообразни екземпляра, по един за Изпълнителя и един за Възложителя.

**Неразделна част от договора са :**

Линеен график

Споразумение по ЗБУТ

Предложение за изпълнение на поръчката – оферта на Изпълнителя

Ценови параметри – Количествено стойностна сметка

**За ВЪЗЛОЖИТЕЛ:.................................. За ИЗПЪЛНИТЕЛ:.........................................**

**СПОРАЗУМЕНИЕ**

**ЗА СЪВМЕСТНО ОСИГУРЯВАНЕ НА ЗДРАВОСЛОВНИ И БЕЗОПАСНИ**

**УСЛОВИЯ НА ТРУД ПРИ ИЗВЪРШВАНЕ НА СМР И ДРУГИ РЕМОНТНИ**

**ДЕЙНОСТИ**

Днес,...............................20….., в гр. Перник , между:

**1.ВЪЗЛОЖИТЕЛ: МБАЛ „ Рахила Ангелова“ АД , гр.Перник , ул.“ Брезник“ № 2** представлявано от д-р Анатоли Верчов Митов – Изпълнителен директор, от една страна

и

**2.ИЗПЪЛНИТЕЛ: ..........................................** , ЕИК: ................................... със седалище и адрес на управление: ............................................................................................, представлявано от ...................................................................................................................,

на основание чл.14, ал.1, чл.16, ал.1, т.8 и чл. 18 от Закона за здравословни

и безопасни условия на труд (ЗБУТ) и изпълнението на Договор № ............................. от ........................се сключи настоящето споразумение за осигуряване на здравословни и безопасни условия на труд (ЗБУТ) при извършване на СМР и други ремонти на територията на МБАЛ „ Рахила Ангелова“ АД

Чл.1. Координирането на съвместното прилагане на настоящето споразумение се възлага на :

От страна на Възложителя - ......................................................................................................

От страна на Изпълнителя – ......................................................................................................

Чл.2. Определяне на лицата, които ще работят на територията на МБАЛ“ Рахила Ангелова“ АД- ИЗПЪЛНИТЕЛЯТ е длъжен да представи списък на работниците и/или служителите, които ще работят на територията на болницата. Списъкът е неразделна част от настоящото споразумение и трябва да съдържа следната информация (Същото се отнася и за всеки новопостъпил работник и/или служител):

-име на (работника/служителя);

- длъжност;

- дата на постъпване на работа на територията на лечебното заведение ,

- подпис от лицето отговарящо за ЗБУТ от страна на Изпълнителя;

Чл.3. Преди започване на работа Експерта по безопасност и здраве при работа на ВЪЗЛОЖИТЕЛЯ провежда начален инструктаж по ЗБУТ и ПБ на координатора на ИЗПЪЛНИТЕЛЯ, който е длъжен да запознае своите работници срещу подпис със специфичните условия на обекта на Възложителя, като проведе начален инструктаж.

Чл.4. Основните видове инструктажи по безопасност и здраве при работа и ПБ се провеждат от длъжностното лице на ИЗПЪЛНИТЕЛЯ.

Чл.5 ИЗПЪЛНИТЕЛЯ се задължава да допуска на работа само правоспособни, квалифицирани и предварително инструктирани работници и служители, в съответствие с изискванията на нормативните актове по безопасност на труда и ПБ за съответните видове дейности, конто ще се изпълняват и които отговарят на изискванията на КТ, а в случаите, когато се изисква да са правоспособни и да имат необходимата квалификация за съответната работа или дейност, да контролира наличието та удостоверения за квалификационна група, правоспособност, сертификати и други.

Чл.6. ИЗПЪЛНИТЕЛЯТ се задължава да предоставя на ВЪЗЛОЖИТЕЛЯ писмена информация за всяка промяна в състава на работниците или служителите, преди постъпване на работа на обекта и изпълняващи дейности по договора.

Чл.7. ИЗПЪЛНИТЕЛЯТ се задължава чрез СТМ , с която има сключен договор изготвя оценка на риска за дейностите , конто ще изпълнява на обекта.

Чл.8. ИЗПЪЛНИТЕЛЯТ се задължава да осигури и да поддържа в изправност работно оборудване, лични предпазни средства и работно облекло на работници и служители, и да осъществява контрол за използването им в съответствие характера на извършваната работа(дейност).

Чл.9 . ИЗПЪЛНИТЕЛЯТ се задължава:

а) да упражнява текущ контрол за спазване на изискванията за безопасност и здраве при работа;

б) да предприема мерки за управление и минимизиране на риска, недопускане на „опасни" практики, както и избягване и отстраняване на нарушенията;

в) да осигурява своевременно и точно изпълнение на разпорежданията на длъжностните лица на Възложителя, вкл. при констатиране на нарушения на технологичната дисциплина и за предотвратяване на риска;

г) в случай на злополука с работещ на Изпълнителя, да уведоми незабавно Експерта по безопасност и здраве при работа на Възложителя;

д) Да взема предохранителни мерки при извършване на СМР и други ремонти, с цел предпазването на работещия персонал, пациенти и други.

е) Да се спазва установения пропускателен режим и вътрешен ред в обектите на Възложителя. Да информира в срок от един работен ден длъжностните лица на Възложителя за напуснали работещи на Изпълнител, включително и подизпълнителите му, с цел прекратяване на разрешенията им за достъп.

Чл.10. Всички места за складиране на материали, необходими за извършването на дейностите по Договора и временното съхраняване на отпадъци, генерирани в резултат на дейността, да бъдат обозначени от ИЗПЪЛНИТЕЛЯ съгласно изискванията и предварително съгласувани с длъжностните лица на Възложителя.

Чл.11. ИЗПЪЛНИТЕЛЯ се задължава да идентифицира съвместно с длъжностните лица на Възложителя наличието на опасни отпадъци и да осигурява тяхното събиране, съхранение, изнасяне и транспортиране в съответствие с изискванията.

Чл.12. ИЗПЪЛНИТЕЛЯТ се задължава да обезпечи спазването на изискванията на Наредба № 1з-1971/29.10.2009 г. за строително - техническите правила и норми за осигуряване на безопасност при пожар.

Чл.13. Всички задължения на Изпълнителя по осигуряване на здраве и безопасност при работа, вкл. и спазването на пропускателния режим в обектите на Възложителя, важат и за подизпълнителите, конто той наема.

Чл.14. СТРАНИТЕ се задължават да спазват следните основни правила при изпълнение на договора:

а/ Забранява се превключванията от едно място на захранване към друго или включване на допълнителни потребители от Изпълнителя към електрическите съоръжения на Възложителя без разрешението му.

б/ Обезопасяване на СМР спрямо експлоатационните дейности

Чл.15. Възложителят има право да отстрани от обекта работници на Изпълнителя, конто не използват лични предпазни средства по време на работа на обекта, като незабавно информира длъжностното лице на Изпълнителя.

Чл.16. На основание чл. 4 ал.1 от разпоредбите на Наредба за задължително застраховане на работници и служители за риска „ Трудова злополука" /обн. ДВ бр. 15/2006 г./,Изпълнителят се задължават да застрахова своите работници и служители , конто подлежат на задължително застраховане за риска „ трудова злополука".

Чл.17. Координацията на дейностите по осигуряване на здравословни и безопасни условия на труд се осъществяват от лицата цитирани в т.1 на Договора.

Чл.18. Настоящето споразумение влиза в сила с подписването на Договор №...................... и е неразделна част от него

Чл.19. Възложителят не носи отговорност по чл. 18 от ЗЗБУТ при неспазване на нормативната уредба на българското законодателство за осигуряване на здравословни и безопасни условия на труд от страна на работниците на Изпълнителя.

10. Всички изменения , тълкувания и разрешаване на спорове между страните във връзка с клаузите на това споразумение се извършват съгласно установения от страните ред в Договора.

Настоящото споразумение съдържа ................................ страници, състави се и се подписа в два еднообразни екземпляра, по един за Изпълнителя и един за Възложителя.

**За ВЪЗЛОЖИТЕЛ:........................... За ИЗПЪЛНИТЕЛ:....................................**

**ДОГОВОР ЗА ВЪЗЛАГАНЕ**

**ИЗПЪЛНЕНИЕТО НА ОБЕЩСТВЕНА ПОРЪЧКА**

**ПО ОБОСОБЕНА ПОЗИЦИЯ № 2 „ОБЗАВЕЖДАНЕ И ОБОРУДВАНЕ”**

Днес, ……..…......... 2018 година в гр. Перник, между:

**1. МНОГОПРОФИЛНА БОЛНИЦА ЗА АКТИВНО ЛЕЧЕНИЕ** „Рахила Ангелова“ АД с ЕИК 113513858, със седалище и адрес на управление гр. Перник, ул.“ Брезник“ № 2 , представлявано от д-р Анатоли Верчов Митов – Изпълнителен директор, наричано по-долу в договора **ВЪЗЛОЖИТЕЛ** от една страна

и

**2. ..........................................** , ЕИК: ................................... със седалище и адрес на управление: ............................................................................................, представлявано от ..................................................................................................................., наричано по-долу в договора **ИЗПЪЛНИТЕЛ** от друга страна, на основание чл. 114 от ЗОП във връзка с чл. 194, ал. 1 от ЗОП, при възлагане на обществена поръчка чрез обява за събиране на оферти, публикувана на ……………. в профила на купувача на МБАЛ“ Рахила Ангелова“ АД се споразумяха за следното:

1. **ПРЕДМЕТ НА ДОГОВОРА**

**Чл. 1. (1)** Възложителят възлага, а Изпълнителят приема да достави и монтира обзавеждане и оборудване на отделение по Вътрешни болести в МБАЛ „Рахила Ангелова” АД, гр. Перник, съгласно Техническа спецификация, неразделна част от настоящия договор.

1. **ЦЕНИ И НАЧИН НА ПЛАЩАНЕ**

**Чл. 2. (1)** За изпълнението на предмета на Договора, Възложителят се задължава да заплати на Изпълнителя обща цена в размер на .........................лева без ДДС (*с думи*: .......................), съответно ......................... лева (*с думи*: .........................................) с включен ДДС, съгласно Ценовото му предложение (Образец № 13), неразделна част от настоящия Договор.

**(2)** Посочените цени са крайни и включват всички разходи и възнаграждения на Изпълнителя за изпълнение на предмета на настоящия Договор, като но не само: разходите за транспортиране и доставка на обзавеждането / оборудването до мястото за доставка, включително опаковане, транспорт, разопаковане, товарене, разтоварване, монтаж и въвеждане в състояние, готово за приемане и експлоатация, както и всички разходи за за отстраняване на всички неизправности, възникнали не по вина на възложителя и покрити от гаранционните условия и гаранционната отговорност на Изпълнителя.

**(3)** Посочените в настоящия Договор цени са крайни и остават непроменени за срока на действието му.

**Чл. 3. (1)** Плащането на цената по чл. 2, ал. 1 от настоящия Договор се извършва, както следва:

1. Възложителят заплаща авансово 30 % (тридесет на сто) от цената по чл. 2, ал. 1 в срок до 10 (десет) дни, считано от получаване от ВЪЗЛОЖИТЕЛЯ на представяне на оригинална фактура от ИЗПЪЛНИТЕЛЯ.

2. Възложителят заплаща остатъчната сума от цената по чл. 2, ал. 1 в размер на ........................ (с *думи*: ..................................) в срок до 10 (десет) дни след подписване на документите по чл. 3, ал. 4 от настоящия Договор и представяне на фактура от Изпълнителя.

**(2)** Плащанията се извършват в български лева, с платежно нареждане по следната банкова сметка, посочена от Изпълнителя:.....................................

**(3)** Изпълнителят е длъжен да уведомява писмено Възложителя за всички последващи промени на банковата му сметка в срок до 3 (*три*) календарни дни, считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

**(4)** Окончателното плащане по чл. 3, ал. 1, т. 2 се извършва след представяне на следните подписани документи кумулативно:

**1.**Приемо-предавателен протокол за доставка и монтаж на обзавеждането / оборудването, подписан от двете Страни или упълномощени от тях лица;

**2.** Фактура, издадена от Изпълнителя и подписана от Възложителя или упълномощено от него лице, съдържаща всички законови реквизити.

1. **СРОКОВЕ. МЯСТО И УСЛОВИЯ НА ДОСТАВКА.**

**Чл. 4. (1)** Настоящият Договор влиза в сила от датата на подписването му между страните. Изпълнението на настоящия договор влиза в сила от датата на получаване на уведомление от страна на Възложителя, че е осигурено финансиране на поръчката по реда на чл. 114 от ЗОП.

**(2)** Срокът за доставката и монтажа на обзавеждането / оборудването, предмет на настоящия договор, е 60 (шестдесет) календарни дни, считано от датата на получаване на писмено уведомление от страна на Изпълнителя, че е осигурено финансиране.

**(3)** Съгласно Техническото предложение на Изпълнителя, гаранционният срок на обзавеждането / оборудването е ........................ (.......................) месеца, считано от датата на приемане на доставката, отбелязана в Приемо-предавателния протокол по чл. 3, ал. 4, т.

**(4)** Мястото на доставка на обзавеждането / оборудването гр. Перник, ул. „Брезник” № 2, Второ вътрешно отделение, ет. 3.

**Чл. 5. (1)** Изпълнителят се задължава да достави до мястото на доставка и в съответния срок на доставка, съответно да предаде на Възложителя съответното обзавеждане / оборудване, предмет на доставка, отговарящо на техническите стандарти и изисквания и окомплектовано с инструкция за експлоатация на български език, както и с други документи, изискващи се съгласно Техническата спецификация на Възложителя и Техническото предложение на Изпълнителя.

**(2)** Изпълнителят монтира и предава обзавеждането / оборудването на упълномощен представител на Възложителя. За съответствието на доставеното обзавеждане / оборудване и приемането му по вид, количество, компоненти, окомплектовка се подписва приемо-предавателен протокол от Страните или техни упълномощени представители.

**(3)** При констатиране на явни несъответствия, Възложителят има право да откаже да подпише приемо-предавателен протокол. В тези случаи, Страните подписват констативен протокол, в който се описват констатираните несъответствия и се посочва срокът, в който същите ще бъдат отстранени. След отстраняване на несъответствията, Страните подписват двустранен Приемо-предавателен протокол за приемане на доставката. В случай че несъответствията са съществени и не бъдат отстранени в рамките на дадения от Възложителя срок, последният има право да прекрати Договора, като получи обратно всички платени авансово суми.

**(4)** Подписването на приемо-предавателния протокол без забележки има силата на приемане на доставката от страна на Възложителя, освен в случаите на "скрити Несъответствия", които не могат да бъдат установени при обикновения преглед на обзавеждането / оборудването. Възложителят се задължава да уведоми писмено Изпълнителя за всички скрити Несъответствия, които не е могъл да узнае при приемането на доставката в срок до 3 (*три*) дни от узнаването им, но не по-късно от изтичане на гаранционния срок.

**Чл. 6.** Собствеността и риска от случайно повреждане или погиване на обзавеждането / оборудването, предмет на доставка, преминава от Изпълнителя върху Възложителя от датата на подписване на Приемо-предавателния протокол за доставка и монтаж.

1. **ПРАВА И ЗАДЪЛЖЕНИЯ НА СТРАНИТЕ**

**Права и задължения на Изпълнителя**

**Чл. 7.(1)** Изпълнителят се задължава да:

**1.** достави, инсталира и въведе в експлоатация обзавеждането / оборудването, предмет на настоящия Договор, отговарящо на техническите параметри, представени в Техническото предложение на Изпълнителя и на Техническата спецификация на Възложителя.

**2.** да отстранява за своя сметка и в договорените срокове всички несъответствия, повреди, дефекти и/или отклонения на доставеното обзавеждане / оборудване, проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия.

**(2)** При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

**(3)** Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора и на необходимия достъп до помещенията на Възложителя, в които ще се монтира обзавеждането / оборудването.

**Права и задължения на Възложителя**

**Чл. 8. (1)** При добросъвестно и точно изпълнение на Договора, Възложителят се задължава да заплати общата цена по този Договор, съгласно условията и по начина, посочени в него.

**(2)** Възложителят се задължава да приеме доставката на обзавеждането / оборудването по реда, посочен в Договора, ако отговаря на договорените изисквания, както и да осигури достъп до помещенията си и необходимите условия за монтажа му.

**(3)** Възложителят има право:

**1.** да иска от Изпълнителя да изпълни доставката в срок и на посочения в чл. 4, ал. 4 от Договора адрес, без отклонения от договорените изисквания.

**2.** да получава информация по всяко време относно подготовката, хода и организацията по изпълнението на доставката и дейностите, предмет на Договора.

**3.** на рекламация по отношение на доставеното по Договора обзавеждане / оборудване, както по отношение на монтажа и инсталацията му при условията, посочени в настоящия Договор и съгласно гаранционните му условия.

**(4)** Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

1. **ГАРАНЦИОННА ОТГОВОРНОСТ**

**Чл. 9. (1)** Изпълнителят гарантира пълната функционална годност на обзавеждането / оборудването съгласно договореното предназначение, както и съгласно Техническото предложение и Техническата спецификация.

**(2)** В рамките на гаранционния срок Изпълнителят отстранява със свои сили и средства всички несъответствия на обзавеждането / оборудването, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя.

**(3)**Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да изпрати свои квалифицирани представители на място за констатиране и идентифициране на повредата в срок от 5 (пет) работни дни, от получаване на рекламационното съобщение на Възложителя. При визитата на сервизния екип на Изпълнителя се съставя констативен протокол за извършеното техническо обслужване, вида на повредата, работите и срокът, необходими за отстраняването.

1. **НЕУСТОЙКИ**

**Чл. 10. (1)** При забавено изпълнение на задължения по Договора, неизправната страна дължи на изправната неустойка в размер на 0,1 % (нула цяло и едно на сто) от сумата по чл. 2, ал. 1 за всеки ден забава, но не повече от 5 % (пет на сто) от стойността на Договора без ДДС.

**(2)** Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 11. (1)** Настоящият Договор се прекратява в следните случаи:

**1.** по взаимно съгласие на Страните, изразено в писмена форма;

**2.** с изтичане на уговорения срок;

**3.** когато са настъпили съществени промени във финансирането на обществената поръчка - предмет на Договора, извън правомощията на Възложителя, които той не е могъл или не е бил длъжен да предвиди или да предотврати - с писмено уведомление от Възложителя, веднага след настъпване на обстоятелствата;

**4.** при настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора („непреодолима сила“) за срок по-дълъг от 14 (четиринадесет) календарни дни;

**(2)** ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди.

**(3)** Възложителят може да развали Договора по реда и при условията предвидени в него или в приложимото законодателство.

**Чл. 12.** Настоящият Договор може да бъде изменян или допълван от Страните при условията на чл. 116 от ЗОП.

1. **НЕПРЕОДОЛИМА СИЛА**

**Чл. 13. (1)** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

**(2)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

**(3)** Докато трае непреодолимата сила, изпълнението на задължението се спира.

**(4)** Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

**IХ. ДОПЪЛНИТЕЛНИ РАЗПОРЕДБИ**

**Чл. 14.** За всички неуредени в настоящия Договор въпроси се прилага действащото българско законодателство.

**Чл. 15.** Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси.

**Чл. 16.** Изпълнителят няма право да прехвърля и/или да залага правата и задълженията си, произтичащи от този договор на трети лица.

**Чл. 17. (1)** Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

**(2)** В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл. 18.** Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Неразделна част от настоящия Договор са следните приложения:

1. - Техническа спецификация на Възложителя;
2. *-* Техническо предложение на Изпълнителя;
3. *-* Ценово предложение на Изпълнителя;

Настоящият Договор се подписа в 2 (два) еднообразни екземпляра по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

…………………………….. ...................................................